Leerling dood ná bakleiery by skoolŉ Skolier is Maandag dood en twee beseer tydens ŉ bakleiery by ŉ skool in Dannhauser in KwaZulu-Natal, berig die SAUK. Na wat berig word, het die bakleiery tydens pouse by die Hoërskool Isizimele plaasgevind. “Een leerling is met ŉ skerp voorwerp gesteek. Hy is na ŉ nabygeleë hospitaal gehaas waar hy aan sy beserings beswyk het,” het kapt. Thulani Zwane, ŉ polisiewoordvoerder, gesê. “Die ander twee leerlinge wat tydens die geveg beseer is, is na ŉ plaaslike kliniek geneem vir behandeling.” Die polisie ondersoek ŉ saak van moord. ŉ Meisie is vroeër die maand tydens ŉ bakleiery by Hoërskool Overkruin in Pretoria beseer. Klik hier om meer te lees. – SAPA